**Referat af bestyrelsesmøde den 12. september 2022**

**Tilstede:** Anne, Susanne, Margit, Karla, Ulla, Marianne og Karen.

1. **Klublove – og vedtægter**

Klublove og vedtægter blev gennemgået. Klublovene blev vedtaget på L og R mødet i maj og kan ikke ændres. Vedtægter der står med kursiv, skal godkendes på vores generalforsamling. Bestyrelsen havde ingen bemærkninger til Klublove – og vedtægter og de vil herefter indgå som et punkt på generalforsamlingen til vedtagelse.

1. **Gennemgang af udkast til revideret klubreglement**

Med baggrund i de nye Klublove og vedtægter skal SI Odders klubreglement justeres. Anne havde udarbejdet et revideret klubreglement, hvor ændringerne var indsat med rødt. Bestyrelsen gennemgik klubreglementet og ændringerne indarbejdes af Anne.

Der arbejdes henimod, at klubreglementet kan godkendes på en ekstraordinær generalforsamling til decembermødet. Inden da sendes klubreglementet rundt til medlemmerne, som kan komme med deres bemærkninger til Anne.

1. **Status på klubbens økonomi**

Med baggrund i, at vi afholder generalforsamling i oktober, skal der aflægges to regnskaber, idet sorptimist året fra 2023 vil følge kalenderåret: 1) regnskab for soroptimist året indtil oktober 2022 og 2) regnskab for oktober til og med december 2022, hvor det nye soroptimist år starter.

Status på økonomien er: Driftskonto kr. 25.789 og Donationskonto ca. kr. 3.000 -4.000. Der er således ikke mange penge tilbage på donationskontoen og der var enighed om, at der kan ske overførsel fra driftskontoen til donationskontoen, hvis der er behov herfor. Vi har endnu ikke fået penge fra Halvmaraton og DHL – stafet. Kræmmermarkedet vurderes til at indbringe kr. ca. 4.000 og Modeshowet ca. 6000kr, men det er ikke endeligt opgjort. Endelig vil der også komme midler fra Live-stream i efteråret.

Foreløbig har SI Odder doneret til følgende projekter i 2022:

* Støtte til MtW (Moving the World to end Hunger), som vi har deltaget i: kr. 14.005. Donationen går til skolemadsprogram i Burkina Faso.
* Støtte til WWL (Women, Water and Leadership). Donation til rent vandprojekter Bulgarien i samarbejde med SI International: kr. 15.000 – i stedet for kr. 10.000.
* Der er foreløbig doneret kr. 15.000 til aktiviteter for ukrainske kvinder og børn til Børne-og Familiecentret, Odder Kommune, som står for fordeling af midlerne. Vi besluttede på sidste bestyrelsesmøde, at overskuddet fra modeshowet også vil blive doneret til Børne-og Familiecentret og eventuelt rundet op til et større beløb.
* Støtte til Ghana projektet om repatriering af kvinder, som beskyldes for at være hekse kr. 5.000. Oprindeligt forslag til donation Kr. 10.000.

Der er således i alt doneret kr. 49.005 indtil nu.

* Der er ikke udbetalt støtte til videreuddannelse af piger i Cambodia. Organisationen i Cambodia arbejder i særlig grad med piger og unge kvinders videregående uddannelse efter grundskolen, hvor de betaler for bøger, afgifter m.v. ca. 1.500 dollar pr. år
1. **Planlægning af generalforsamling og klubmøde d. 5. oktober 2022**

Det udarbejdede forslag til dagsorden for generalforsamling og klubmøde i oktober blev vedtaget. Anne sender dagsorden ud inden 21 dage og udarbejder oversigt over hvilke medlemmer af bestyrelsen, der er på valg. Der skal som udgangspunkt findes ny præsident elect , kasserer og menigt medlem.

Derudover skal en række andre poster besættes: KAPD, medlemmer til Extension, GDPR-ansvarlig samt revisor og revisorsuppleant.

Medlemmerne opfordres til at melde sig til de enkelte poster

Idet soroptimiståret fra 2023 følger kalenderåret vil SI Odder afholde generalforsamling igen i februar 2023. Regnskab for 2022 og budget 2023 fremlægges og godkendes på dette møde.

1. **Eventuelt**
* **Ansøgning om donation:** Der er kommet en anmodning om støtte til handicaphjælpers rejse for et bestyrelsesmedlem i organisationen My African Child. Der var enighed i bestyrelsen om, at vi ikke kunne støtte dette, da hjælpen ligger uden for SI’ mål og opgaver.
* **Juledekorationer**: Ulla og Marianne har meldt sig til at sælge juledekorationer. Øvrige medlemmer opfordres til at hjælpe.
* **Pakhuset**: Der er enighed om, at der ikke betales kontingent til Pakhuset for 2023.
* **Fokusrapporter**: Susanne søger for indsendelse af focusrapporter.
1. **Næste møde**

Eventuelt et kort møde inden generalforsamlingen**.** Anne vurderer ogindkalder.

Ref. 15/9 2022 KS